पिछले दो दशकों के विशेष रूप से हिमालय के ग्लेशियर क्षेत्रों में अनेक ग्लोफ को दर्ज किया गया है।
यदि हम निम्नतापमंडल (Cryosphere) की बात करें तो मुख्यतः ग्लेशियरों और हिमाच्छादित क्षेत्रों की बात आती हैं। निम्नतापमंडल पर तापमान और वर्षा में हो रहे परिवर्तनों का प्रभाव और भी जटिल होता है और स्थान के हिसाब से बदलता रहता है। ग्लेशियरों का घटना, हिमनदों के झील का निर्माण और बाढ़ (Glacier Lake Outburst Floods GLOF ग्लोफ), भू-स्खलन, हिमस्खलन, दावानल (जंगलों की आग ) बारिश और बर्फबारी में परिवर्तन, तूफान, कोहरे, बाढ़ और सूखा की आवृत्ति में वृद्धि आदि प्रमुख हैं। पर्वतीय क्षेत्रों में जलवायु परिवर्तन के इन प्रभावों में ग्लेशियरों का लगातार घटना, फ्लैश बाढ़ और हिमनदों के झील का निर्माण और बाढ़ (GLOF) सबसे स्पष्ट दिखाई देने वाले और प्रमुखता से अध्ययन किए जाने वाले गंभीर प्रभाव हैं। पिछले दो दशकों के विशेष रूप से हिमालय के ग्लेशियर क्षेत्रों में अनेक ग्लोफ को दर्ज किया गया है। ग्लेशियरों के बहुतायत में पिघलने में वृद्धि के कारण कई हिमनदों झीलों का निर्माण हो गया है ये हिमनदों में झील जनित बाढ़ मानव जीवन वनस्पतियों और क्षेत्र के जीव-जंतुओं और साथ ही पर्वतीय क्षेत्र में बुनियादी सुविधाओं के तबाही का कारण बनती है। हिमालय को धरती का तीसरा ध्रुव भी कहा जाता है भारत का प्रमुख पर्वतीय क्षेत्र है। हिमालय का लगभग 97,000 वर्ग किलोमीटर क्षेत्रफल हिमाच्छादित है जो लगभग 12,930 घन किलोमीटर बर्फ की मात्रा के समतुल्य है। विभिन्न कारणों के चलते पिछले 40 वर्षों में हिमालय ग्लेशियरों में 40% की कमी देखी गयी है।